Подкова (село)
Подкова е село в Южна България. То се намира в община Кирково, област Кърджали.

География 
Село Подкова се намира в планински район, на около 15 км северно от прохода Маказа. Към 2004 г. усилено се строи първокласен път от Подкова към Маказа, с цел отваряне на още един ГКПП между България и Гърция. В село Подкова се намира най-южната жп гара в България. Тя обслужва 7 населени места.

История

Културни и природни забележителности 
 Джамията на седемте моми е една от най-старите джамии в България. Построена е без използването на нито един пирон. Според легендата тя е била построена от 7 момичета, чиито любими не са се завърнали от война. Продали си цялата зестра, за да закупят материалите и за една вечер построили джамията. Повече никой не ги е видял. Смята се, че това е станало на 6 май и сега всяка година на този ден се събират хора от целия край в двора на джамията, чете се мевлид, коран и молитви. А гостите се гощават с пилаф.

Села в област Кърджали
Населени места в община Кирково